2 Fast 2 Furious
2 Fast 2 Furious (hrv. Prebrzi i prežestoki, srp. Paklene ulice 2/Паклене улице 2) je američki akcijski film redatelja Johna Singletona iz 2003. godine, nastavak filma iz 2001. Glavne uloge tumače Paul Walker, Tyrese Gibson, Eva Mendes, Cole Hauser, Devon Aoki i Chris "Ludacris" Bridges. To je jedini film iz serijala u kojem ne glumi Vin Diesel, ali se spominje njegov lik Dominic Torreto.

Film je u SAD-u premijerno prikazan 6. juna 2003. i u prvom vikendu prikazivanja zaradio je 50.472.480 USD, a do 21. septembra ukupno je zaradio 127.083.765 USD.

Radnja 

Bivši policijski detektiv Brian O'Conner (Paul Walker) napustio je Los Angeles zbog ometanja istrage zbog čega je postao odmetnik od zakona. Odselio se u Miami gdje zarađuje sudjelujući u uličnim utrkama koje organizira njegov prijatelj Tej (Ludacris). Uhićen je u suradnji policije i porezne agentice Monice Fuentes (Eva Mendes), te mu je ponuđena amnestija ukoliko prihvati tajni zadatak infiltriranja u redove narko-bossa Cartera Veronea (Cole Hauser) koji koristi ilegalne automobilske utrke za pranje novca. Brian prihvača zadatak pod uvjetom da mu dopuste da za partnera uzme svog nekadašnjeg prijatelja Romana Pearcea (Tyrese Gibson).

Glavne uloge 

 Paul Walker - Brian O'Conner; bivši losangeleski policajac koji je postao bjegunac pred zakonom nakon što je pustio Dominica Torreta; sada živi u Miamiju.
 Tyrese Gibson - Roman "Rome" Pearce; Brianov prijatelj iz djetinjstva koji je u kućnom pritvoru nakon što je pušten iz zatvora zbog nedjela za koje još krivi Briana.
 Eva Mendes - Monica Fuentes; carinska agentica koja je na tajnom zadatku kao pomoćnica Cartera Veronea.
 Cole Hauser - Carter Verone; nemilosrdni argentinski narko-boss u čiji se organizaciju infiltriraju Monica, Brian i Roman.
 Ludacris - Tej Parker; bivši ulični vozač i Brianov prijatelj. Organizira ulične utrke na kojima Brian često sudjeluje i pobjeđuje.

Bilješke

Vanjske poveznice 

 Prebrzi i prežestoki na Internet Movie Databaseu 
 Prebrzi i prežestoki - Moj TV

The Fast and the Furious
Američki filmovi
Akcije (filmovi)